**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL parduodamų SAVIVALDYBĖS BŪSTų IR pagalbinio ūkio paskirties pastatų SĄRAŠo PATVIRTINIMO“ PROJEKTO**

**1. Sprendimo projekto esmė, tikslai ir uždaviniai** – šio sprendimo projekto tikslas patvirtinti savivaldybei nuosavybės teise priklausančių būstų ir pagalbinio ūkio paskirties pastatų sąrašą, kad pagal gautus savivaldybės nuomininkų prašymus būtų galima juos parduoti ir gauti pajamas į savivaldybės biudžetą.

 **2. Projekto rengimo priežastys ir kuo remiantis parengtas sprendimo projektas.**

Įgyvendinant Paramos būstui įsigyti ar išsinuomoti įstatymą (toliau – Įstatymas) Klaipėdos miesto savivaldybės tarybai teikiamas tvirtinti patikslintas 2019 m. vasario 01 d. Parduodamų savivaldybės būstų ir pagalbinio ūkio paskirties pastatų sąrašas.

Per 2018 metus Įstatymo nustatyta tvarka nuomininkams buvo parduota 34 savivaldybės būstai, pagalbinio ūkio paskirties pastatų dalys ir savivaldybės būstams priklausančios bendrosios dalinės nuosavybės dalys neįrengtų pastogių, bei viešuose aukcionuose parduota 12 netinkamų naudoti pagal tiesioginę paskirtį savivaldybės butai. Koreguojant Parduodamų savivaldybės būstų ir pagalbinio ūkio paskirties pastatų sąrašą, parduoti būstai, pagalbinio ūkio paskirties pastatų dalys ir savivaldybės būstams priklausančios bendrosios dalinės nuosavybės dalys neįrengtų pastogių, išbraukti iš sąrašo.

 Vykdant Klaipėdos miesto savivaldybės tarybos sprendimus pakeistos būstų nuomos sąlygos – 7 būstai įrašyti į sąrašą, 4 būstai išbraukti iš sąrašo. Į sąrašą įrašyti 1 būstas nupirktas grįžusiems į Lietuvos Respubliką reabilituotiems politiniams kaliniams ir tremtiniams ir 3 savivaldybės būstams priklausančios bendrosios dalinės nuosavybės dalys, neįrengtų pastogių.Patikslinus 4 būstų kadastrinius matavimus, koreguoti būstų plotai.

Savivaldybės būsto Baltijos pr. 7-68, Klaipėdoje, dalis į patvirtintą sąrašą nebuvo įrašyta, kadangi buvo nuomojama kaip laikinas būstas. Būsto dalis yra iš dalies parduodamame bute su bendra virtuve. Buvusiems nuomininkams atsisakius nuomos, greta gyvenantis būsto savininkas pateikė prašymą išnuomoti savivaldybės būsto dalį ir leisti įsigyti ją rinkos verte.

 Šiuo sprendimo projektu yra teikiamas tvirtinti parduodamų savivaldybės būstų ir pagalbinio ūkio paskirties pastatų sąrašas. Į sąrašą yra įtraukti būstai, pagalbinio ūkio paskirties pastatai, ir savivaldybės būstams priklausančios bendrosios dalinės nuosavybės dalys, neįrengtos pastogės, kuriuos savivaldybės nuomininkai įstatymo nustatyta tvarka turės galimybę įsigyti (pirkti). Galimybė rengti sprendimus dėl savivaldybės būstų, pagalbinio ūkio paskirties pastatų ir savivaldybės būstams priklausančių bendrosios dalinės nuosavybės dalis neįrengtų pastogių pardavimo atsiras tik po to, kai bus patvirtintas sąrašas.

  **3. Kokių rezultatų laukiama.**

 Patvirtinus savivaldybės būstų ir pagalbinio ūkio paskirties pastatų sąrašą, kuris koreguotas atsižvelgiant į 2018 metų įvykusius pokyčius, atitiks realią savivaldybės parduodamų patalpų būklę 2019 m. vasario 1 d. ir bus sudarytos sąlygos savivaldybės nuomininkams pateikus prašymą, įsigyti būstus, pagalbinio ūkio paskirties pastatus ir savivaldybės būstams priklausančių bendrosios dalinės nuosavybės dalis neįrengtų pastogių asmeninės nuosavybės teise, o savivaldybei gauti pajamas į savivaldybės biudžetą ir panaudoti socialinio būsto fondo plėtrai.

 **4. Sprendimo projekto rengimo metu gauti specialistų vertinimai.**

Negauta.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nėra.

**6. Lėšų poreikis sprendimo įgyvendinimui.**

Sprendimui įgyvendinti lėšų nereikia.

2

**7. Galimos teigiamos ar neigiamos sprendimo priėmimo pasekmės.**

Nėra.

PRIDEDAMA. Parduodamų savivaldybės būstų ir pagalbinio ūkio paskirties pastatų sąrašo lyginamasis variantas – 24 lapai.

Turto skyriaus vedėjas Edvardas Simokaitis